Diari Oficial de la Generalitat Valenciana


Sumari del DOGV 5236, del 07-04-2006 (2006/3386)

Informació pública de l'aprovació del projecte d'urbanització de les UE A-24, A-25, A-26.
-----------------------------------------------------------------------------------------

### Dades del document

Número de DOGV
:   5236

Data del DOGV
:   07-04-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/3386


Organisme emissor
:   Ajuntament de Borriana

Tipus de document
:   Anunci

Informació pública de l'aprovació del projecte d'urbanització de les UE A-24, A-25, A-26. [2006/Q3386]  
L'Alcaldia Presidència, el 15 de febrer de 2006, ha adoptat la resolució que té la part dispositiva següent:   
«Primer  
Estimar les al·legacions formulades per Rafael Mingarro Seglar i per Iberdrola Distribución Eléctrica, SAU, de conformitat amb l'informe tècnic transcrit en la part expositiva de la present resolució.  
Segon  
Aprovar el projecte d'urbanització corresponent al programa d'actuació integrada per al desenvolupament de les unitats d'execució A-24 A-25 i A-26, presentat en data 7 de juny de 2005 (reg. entrada núm. 8.133), amb un pressupost global de 3.746.428,00 euros (EM + GG i BI, sense IVA), i condicionar-ne l'execució a les disposicions previstes en l'acord d'aprovació del programa d'actuació integrada i les següents que consten en l'informe de l'enginyer municipal de 27 de desembre de 2005:  
. Abans de l'inici de les obres (acta de comprovació del replanteig) haurien d'aportar-se els convenis formulats amb les companyies subministradores (Iberdrola, Teléfonica, etc.).  
. S'inclourà com a zona de connexió la urbanització del cantó resultant entre el camí de la Pedrera i la ronda de límit del sòl urbà, d'aproximadament 25 metres quadrats de superfície, a càrrec del projecte i sense sobrecost del programa.  
. En relació amb la condició fixada en l'acord d'aprovació del programa sobre l'assistència i direcció tècniques durant l'execució de les obres, cal atindre's al següent:  
1. La direcció facultativa serà designada per l'ajuntament, a proposta de l'urbanitzador. L'ajuntament es reserva la facultat de rebutjar aquesta proposta, per raons d'incompatibilitat, incapacitat o d'oportunitat, degudament justificades, si n'hi ha.  
2. L'urbanitzador proposarà així mateix una assistència tècnica per garantir el correcte seguiment i control de les obres. El nomenament serà igualment ratificat per l'ajuntament, i hi seran aplicables les cauteles i reserves expressades en el punt anterior.  
3. La proposta d'assistència tècnica contindrà almenys les següents especificacions:  
. Nom de l'empresa i personal tècnic d'enllaç.  
. Pla de controls inclosos en la prestació (alineacions, rasants, materials, execució de terraplens i ferms, obres de fàbrica, seguretat i salut, connexions, revisió amb TV de canalitzacions, etc.).  
. Pressupost, detallant costos de controls i d'assistència, justificant el seu import en relació amb les quanties habituals de control de qualitat i l'abast de la prestació (mínim 1% sobre PIM afectat).  
4. L'assistència tècnica cursarà informes periòdics i resultats dels controls a la direcció facultativa i l'ajuntament, de manera sistemàtica i simultània. L'ajuntament podrà formular les instruccions per garantir l'efectiu seguiment i control de les obres.  
5. De conformitat amb el que estableix el programa, el cost de les actuacions descrites anirà a càrrec dels costos previstos en la proposició juridicoeconòmica, i l'ajuntament en supervisarà el compliment i liquidació de manera similar al de les certificacions i liquidació de les obres.  
. Seran aplicables les disposicions relatives al replanteig, control i recepció de les obres establides en la legislació de contractes de l'estat.  
. S'aportarà còpia en suport magnètic adequat als mitjans informàtics municipals de l'oportú projecte d'urbanització, tant de la seua documentació gràfica com escrita, i de la informació de l'obra realment realitzada.  
Tercer  
Trametre el projecte d'urbanització a la conselleria competent en matèria d'urbanisme, en compliment del que disposa l'article 59.3 de la Llei Reguladora de l'Activitat Urbanística.  
Quart  
Publicar l'aprovació definitiva en el Diari Oficial de la Generalitat Valenciana, tal com disposa l'article 34 de la Llei 6/1994.  
Cinqué  
Contra la present resolució, com a acte que posa fi a la via administrativa, escau interposar, en el termini d'un mes a comptar des de la notificació, recurs potestatiu de reposició davant aquest ajuntament, o, en el termini de dos mesos, recurs contenciós administratiu davant el jutjat d'aquesta jurisdicció de Castelló de la Plana, de conformitat amb el que disposa l'article 116.1 de la Llei 30/1992, de 26 de novembre, i l'article 46 de la Llei 29/1998, de 13 de juliol».  
Burriana, 16 de febrer de 2006.. L'alcalde: Alfonso Ferrada Gómez.